Άγιος Παΐσιος, Από τα Φάρασα στον Ουρανό

***Άγιος Παΐσιος, Από τα Φάρασα στον Ουρανό*** είναι ο τίτλος ελληνικής βιογραφικής τηλεοπτικής σειράς αφιερωμένη στην ζωή του Αγίου Παϊσίου του Αγιορείτου, προβαλλόμενη στην Ελλάδα από τον τηλεοπτικό σταθμό Mega Channel και στην Κύπρο από τον τηλεοπτικό σταθμό Alpha Κύπρου. Η σειρά έκανε πρεμιέρα στις 10 Φεβρουαρίου 2022 και ο πρώτος κύκλος ολοκληρώθηκε στις 7 Απριλίου 2022. Ο δεύτερος κύκλος ξεκίνησε στις 24 Ιανουαρίου 2025 και ολοκληρώθηκε στις 13 Απριλίου 2025. Τα γυρίσματα πραγματοποιήθηκαν σε τόπους όπου έζησε ο Άγιος, όπως η Κόνιτσα, το Σινά και το Άγιον Όρος.

## Πλοκή
### Α' Κύκλος (2022)
Η ιστορία ξεκινά από τη γέννηση του Αγίου Παϊσίου, κατά κόσμον Αρσενίου Εζνεπίδη, στα Φάρασα της Καππαδοκίας. Λίγες μέρες προτού εγκαταλείψουν το χωριό τους οι Φαρασσιώτες, βαπτίζεται από τον Άγιο Αρσένιο τον Καππαδόκη, όπου παίρνει το όνομα του «για να αφήσει έναν καλόγερο στα πόδια του». Μετά τη Συνθήκη της Λωζάνης, η οικογένεια του μικρού Αρσενίου ξεριζώνεται και παίρνει τον δρόμο της προσφυγιάς για την Ελλάδα. Μαζί με την οικογένεια του εγκαταστάθηκαν προσωρινά στη Κέρκυρα, όμως σύντομα θα αναχωρήσουν για τη Κόνιτσα της Ηπείρου, όπου ο μικρός Αρσένιος θα κάνει τα πρώτα του παιδικά βήματα. Η γιαγιά του και η μητέρα του μεταδίδουν τη πίστη και την αγάπη τους στον Κύριο. Μεγαλώνει με τις ιστορίες για τον Άγιο Αρσένιο και μέσα του φουντώνει η επιθυμία από μικρή ηλικία να ακολουθήσει τη μοναχική ζωή. Το 1945 κατατάσσεται στον στρατό, όπου υπηρετεί ως ασυρματιστής. Με την αποστράτευση του, επισκέπτεται το Άγιο Όρος. Σύντομα όμως, επιστρέφει στη Κόνιτσα για οικογενειακούς λόγους και παραμένει εκεί για τρία χρόνια. Αναχωρεί οριστικά για το Άγιο Όρος τον Μάρτιο του 1953, και καταλήγει στη Μονή Εσφιγμένου. Έπειτα από τρία χρόνια, βρίσκεται στη Μονή Φιλοθέου, όπου γίνεται μοναχός και παίρνει το όνομα «Παΐσιος». Στέλνει μια φωτογραφία του στη μητέρα του, με την οποία την αποχαιρετά και της λέει ότι για μάνα του πια θα έχει τη Παναγία.
## Τηλεθέαση
Χαρακτηριστικό της σειράς υπήρξε η τεράστια υποδοχή από το τηλεοπτικό κοινό: το πρώτο επεισόδιο παρακολούθησαν 1.597.820 τηλεθεατές, ενώ το υψηλότερο ποσοστό που σημειώθηκε σε επιμέρους κατηγορία κοινού άγγιξε το 40.6%. Στο δεύτερο επεισόδιο, η απήχηση της σειράς αυξήθηκε σε 1.610.519 τηλεθεατές. Ανάλογη υπήρξε και η τηλεθέαση που έκανε το τελευταίο επεισόδιο, που προβλήθηκε στις 13 Απριλίου 2025, σημειώνοντας 36.2% στη prime time εκείνης της Κυριακής, με 31.3% στο δυναμικό κοινό και 33.5% στο γενικό σύνολο.

Παρόμοια επιτυχία είχε και στη Κύπρο, όπου η σειρά μεταδόθηκε από τον τηλεοπτικό σταθμό Alpha Κύπρου, όπου το πρώτο επεισόδιο της σειράς ξεπέρασε το 30% τηλεθέασης στο γενικό σύνολο, σημειώνοντας ποσοστό μέχρι και 30.6%.

Η τηλεοπτική σειρά προβλήθηκε επίσης στη Μολδαβία από τον τηλεοπτικό σταθμό TVR Moldova, αφού προηγουμένως παρουσιάστηκε σε επίσημη εκδήλωση που πραγματοποιήθηκε στο Κισινάου στις 11 Απριλίου 2025, παρουσία της προέδρου της χώρας, Μάγια Σάντου. Η σειρά παρουσιάζεται στην ρωσική γλώσσα, με ήχο και υποτίτλους και μεταδίδεται δωρεάν από τον ιστότοπο *[https://vkvideo.ru/playlist/-229765949_1 vkvideo.ru]*. Ακολούθησε η προβολή της στη Γεωργία από τον τηλεοπτικό σταθμό ΤV Imedi και την Βουλγαρία από την Βουλγαρική Εθνική Τηλεόραση, με τον Πατριάρχη Δανιήλ να επισημαίνει ότι είναι μεγάλη ευλογία για τον Βούλγαρο τηλεθεατή.

## Επισκόπηση σειράς

## Διανομή

## Επεισόδια

### Α' Κύκλος (2021-22)

* Προβαλλόταν κάθε Πέμπτη στις 22:30.

### Β' Κύκλος (2024-25)

* Προβαλλόταν κάθε Παρασκευή στις 21:50.
* Το τελευταίο επεισόδιο προβλήθηκε Κυριακή των Βαΐων στις 21:00.

## Παραπομπές


Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές εποχής